stanford-oval/wikipedia huggingface dataset:
HMS Jackal (F22)
Palvelus > Taistelu Norjasta

Alus suojasi 20. huhtikuuta joukkojenkuljetusaluksia St. Magnus, St. Sunniva ja Cedar Bank Aberdeenistä Andalsnesiin. Seuraavana päivänä Cedar Bank upposi torpedon osuttua. Jackal erkani saattueesta matkaten Rombaksfjordiin. Seuraavana päiväänä alus tuki maihinnousseita joukkoja.
Alus suojasi 29. huhtikuuta HMS Javelinin kanssa risteilijä HMS Glasgow'n Moldeen, jossa risteilijään nousi Norjan kuningas Haakon  sekä hallituksen jäseniä. Alukselle kuormattiin myös Norjan pankin kultavaranto. Osasto siirtyi kuormauksen jälkeen Tromssaan. Alus suojasi 10. toukokuuta Javelinin kanssa saattueita Norjaan, jonne saavuttuaan se erkani seuraavana päivänä saattueesta tukemaan Mon maihinnousua. Alus tulitti 12. toukokuuta HMS Enterprisen kanssa maihinnousualuetta, jolloin ne joutuivat ilmahyökkäykseen. Alus saattoi 12. toukokuuta rannikkohöyryn Bodöhön vapauduttuaan Mon alueen tehtävistään, minkä jälkeen alus liitettiin Noren alaisuuteen. Alus lähti Scapa Flowhun suojaten pahoin vaurioituneen HMS Pelicanin Andalsnesista Kirkwalliin.
H-talo

| H-talo |
| --- | --- |
 H-talo sijaitsee Kuopion torin lounaiskulmalla  osoitteessa Kauppakatu 32.
Sijainti:  Kuopio
Koordinaatit:  62°53′28″N, 27°40′35″E
Avattu:  1966
Kävijämäärä:  0,8 Milj. (2020)
Pysäköintipaikkoja:  30
H-talo (aiemmin myös H-tavaratalo) on 1. maaliskuuta 1966 avattu, Suomen ensimmäinen kauppakeskus. Se sijaitsee Kuopion torin lounaiskulmalla. Kauppakeskuksen kolmeen kerrokseen on sijoittunut noin 15 liikettä. Vuonna 2007 H-talon kävijämäärä oli 2,3 miljoonaa ihmistä.
Kauppakeskuksen 4 400 neliömetriä liiketilaa sisältävän rakennuksen on suunnitellut kuopiolainen arkkitehti Kaj Michael, mutta sitä on uudistettu useaan otteeseen.
Historia

Kauppakeskuksen tontti on ollut 1800-luvulta alkaen Hallmanien kauppiassuvun hallussa. Ensimmäisen rakennushakemuksen, silloisen Pohjoisen Vuorikadun ja Kauppakadun kulmaan teki Birger Hallman vuonna 1882. 1900-luvun alussa asuintilojen lisäksi talossa sijaitsi Hallman-yhtiöiden pääkonttori sekä lentoyhtiö Aeron (nyk. Finnair) toimisto. 1950-luvulla kortteliin sijoittui Kuopion paitatehdas, mutta seuraavalla vuosikymmenellä sen puurakennus purettiin nykyisen kauppiastavaratalon tieltä.
Tammikuussa 2016 uutisoitiin Kuopion torinkulman kehittämishankkeesta, joka saattaisi vaikuttaa myös H-taloon.
Hajautettu tietojenkäsittely

Kuvassa a) ja b) esittävät hajautettuja järjestelmiä, c) esittää rinnakkaista ei-hajautettua järjestelmää.
Hajautettu tietojenkäsittely (engl. distributed computing) on tietojenkäsittelytieteen laaja osa-alue, jossa tutkitaan fyysisesti eri paikoissa olevien tietokoneiden yhteistoimintaa.
Ala tutkii ja kehittää ohjelmia sekä ohjelmisto- ja tietoliikennejärjestelmiä joiden voidaan katsoa koostuvan itsenäisistä, keskenään kommunikoivista osista (hajautetut järjestelmät).
Kun kohteena on useista rinnakkaisesti toimivista moduleista koostuvan ohjelman tai ohjelmistojärjestelmän laatiminen ja ymmärtäminen, käytetään myös ilmaisua rinnakkaisohjelmointi. Tähän sisältyy muun muassa hajautettujen järjestelmien formaali määrittely ja verifiointi. Alue liittyy läheisesti varsinkin käyttöjärjestelmien ja reaaliaikaisten järjestelmien tutkimukseen.
Tietokoneverkon kuten Internetin välityksellä kommunikoivien järjestelmien tutkimus kattaa muun muassa hajautettujen ohjelmistoarkkitehtuurien ja niiden tarvitsemien teknisten alustojen kehittämisen ja mallittamisen. Tähän laajaan alueeseen kuuluu esimerkiksi yksittäisten arkkitehtuurien tutkimus (esimerkiksi asiakas-palvelin-arkkitehtuuri, vertaisverkot), eri tasojen esityskielet (varsinkin XML-kieleen nojaavat esitystavat), välitaso-ohjelmistojen (middleware) tutkimus ja sovellutusten alueella esimerkiksi tietokoneavusteinen ryhmätyö (CSCW).
Hajautettu järjestelmä

Hajautettu järjestelmä on rinnakkain toimivien alijärjestelmien kokonaisuus, joka suorittaa tavanomaisen tehtävän käyttäjän tietämättä sen rakennetta.
Hajautettu tietokanta on tietokanta, joka ei ole kokonaisuudessaan tallennettu yhdessä paikassa vaan tietokoneverkon kautta toisiinsa liitetyillä tietokoneilla.
Hajautettu käyttöjärjestelmä on käyttöjärjestelmä, jota suoritetaan useilla tietokoneilla ja jonka tarkoitus on tuottaa joukko palveluja, jotka käyttäytyvät kuin yksi tietokone.
Hajautettu laskenta

Hajautettu laskenta tai verkkolaskenta tarkoittaa hajautettua laskentaa ryppäässä, jossa useat fyysisesti eri paikoissa olevat koneet suorittavat jotain tietokoneilla laskettavaa tehtävää (vrt. klusteri (tietotekniikka)).  Tällaiset ovat usein tieteellisiä laskentatehtäviä kuten BOINC-verkko. Myös kryptovaluutta bitcoin on hajautettuun laskentaan perustuva ja se onkin ylivoimaisesti suurin hajautetun laskennan projekti.
Hajautettuun laskentaan klustereissa voidaan käyttää apuna ohjelmakirjastoja ja tekniikoita kuten MPI ja PVM.
Rinnakkaislaskenta on vertautuu hajautettuun laskentaan, mutta hajautetussa laskennassa prosessorit ovat fyysisesti erillään kun taas rinnakkaislaskennassa prosessorit ovat lähellä toisiaan.
Aiheesta muualla

Wikimedia Commonsissa on kuvia tai muita tiedostoja aiheesta .
List of distributed computing projects englanninkielisessä Wikipediassa.
Hamrångeån

| Hamrångeån |
| --- | --- |
Maanosa:  Eurooppa
Maat:  Ruotsi
Läänit:  Gävleborg
Kunnat:  Gävle
Vesistöalue ja valuma-alueen tietoja
Päävesistöalue:  Hamrångeånin vesistö
Pinta-ala:  517,9 km²  
Järvisyys:  11 % 
Pääuoman pituus:  43 km 
Pääuoman osuudet:  Hamrångeån ←Gopån ←Svartån
Joen uoman kohteita
Alkulähde:  Viksjön 
 :  60.9611°N, 16.9719°E
Laskupaikka:  Hamrångefjärden, Gävle
 :  60.9301°N, 17.1460°E
Mittaustietoja
Lähdekorkeus:  55 m
Laskukorkeus:  0 m
Korkeusero:  55 m
Pituus:  15 km  
Kaltevuus:  3,67 m/km
Keskiylivirtaama:  12,3 m³/s (MHQ) 
Keskivirtaama:  4,37 m³/s (MQ) 
Keskialivirtaama:  1,25 m³/s (MNQ) 
Muuta
Hamrångeån on Ruotsissa Gävleborgin läänissä virtaava 15 kilometriä pitkä joki, joka kuuluu Hamrångeånin vesistössä sen 43 kilometriä pitkän pääuoman alajuoksulle. Joen valuma-alueen pinta-ala on 518 neliökilometriä ja se laskee Pohjanlahden Selkämereen Bergbyssä Gävlen kunnassa.
Vesivoimaa

Hamrångeånin pääuomassa on 3 vesivoimalaitosta: Bergby, Vifors ja Viksjö bruk. Voimaloiden yhteisteho on 1,8 megawattia ja niiden vuosituotanto on noin 14,3 gigawattituntia.
Käännös suomeksi
Happy (pelaaja)

| Happy |
| --- | --- |

Henkilötiedot
Koko nimi:  Vincent Cervoni Schopenhauer
Syntynyt: 23. marraskuuta 1991
Kansalaisuus:   Ranska
Ammatti:  Ammattipelaaja
Elektronisen urheilun pelaaja
Lempinimi:  Vincent Cervoni
Pelaajanimi:  Happy
Aktiivisena:  2007–2020
Nyk. joukkue:  Orgless
Rooli:  Kivääripelaaja
Peli:  Counter-Strike: Global Offensive Valorant
Vincent ”Happy” Cervoni Schopenhauer (joskus muodossa Vincent Cervoni, s. 23. marraskuuta 1991) on ranskalainen ammattilaisuransa lopettanut Counter-Strike: Global Offensive -ja Counter-Strike: Source -pelaaja. Hän edusti yhdysvaltalais-ranskalaista EnVyUs -joukkuetta. Vuonna 2020 Schopenhauer lopetti Counter-Striken pelaamisen ja siirtyi pelaamaan Valorantia.
Schopenhauer siirtyi EnVyUsiin helmikuussa 2015 toisesta ranskalaisjoukkueesta Team LDLC.comista. EnVyUsin kanssa Schopenhauer on saavuttanut muun muassa Cluj-Napocan DreamHackin voiton vuonna 2015, talvi-DreamHackin voiton vuonna 2014 ja maailmanmestaruuden vuonna 2015 Ranskan joukkueen kanssa. Vuonna 2015 HLTV.org -nettisivusto valitsi hänet maailman kahdeksanneksi parhaaksi pelaajaksi.
Harry Angelman

Tri Harry Angelman (13. elokuuta 1915 – 8. elokuuta 1996) oli englantilainen lastenlääkäri, jonka mukaan Angelmanin oireyhtymä on nimetty. Hän kuvasi sen ensimmäistä kertaa julkaisemalla vuonna 1965 raportin kolmesta oireyhtymän vammauttamasta lapsesta.
Angelman syntyi Birkenheadissa ja kuoli 80-vuotiaana Portsmouthissa. Hän puhui oireyhtymästä kärsivistä lapsista "nukkelapsina", ja pian syndroomasta alettiin käyttää nimitystä "iloisen nuken oireyhtymä". Nykyinen suositeltu muoto on Angelmanin oireyhtymä.
Happy (Pharrell Williamsin kappale)

| ”Happy” Pharrell Williams |
| --- | --- | --- |

Singlen tiedot
 Albumilta: Despicable Me 2: Original Motion Picture Soundtrack & Girl
 Äänitetty : 2013; Circus House Studios, Miami, Florida
 Julkaistu: 21. marraskuuta 2013
 Formaatti: CD Single, vinyylinauhoite (7", 12"), digitaalinen lataus
 Tuottaja(t): Pharrell Williams
 Tyylilaji: Soul
 Kesto: 03.53
 Levy-yhtiö: Universal Music, Island, Republic
Pharrell Williams muut singlet
| ”Lose Yourself to Dance” 2013 | ”Happy” 2013 | ”Move That Dope” 2014 |
Happy on yhdysvaltalaisen laulaja-lauluntekijä Pharrell Williamsin kappale elokuvan Itse ilkimys 2 soundtrackiltä. Se julkaistiin myös Williamsin toisen, Girl-studioalbumin johdantosinglenä 21. marraskuuta 2013 yhdessä pitkän musiikkivideon kanssa. Kappaleen julkaisi uudelleen 16. joulukuuta 2013 Back Lot Records Sony Music Entertainmentin divisioonan Columbia Recordsin lisenssillä.
"Happy" on keskitempoinen soulkappale, jossa ilmaantuvaa Williamsin falsettiääntä on verrattu Curtis Mayfieldiin kriitikkojen keskuudessa. Kappale on ollut suuri menestys, saavutettuaan listan kärjen Yhdysvalloissa, Isossa-Britanniassa, Kanadassa, Irlannissa, Uudessa-Seelannissa sekä yhdeksässätoista muussa eri valtiossa. Sitä on myyty Yhdysvalloissa yli 6,62 miljoonaa sekä Isossa-Britanniassa yli 1,62 miljoonaa kopiota. Heinäkuussa 2014 kappaletta oli myyty maailmanlaajuisesti 12 miljoonaa kopiota, ollen yksi kaikkien aikojen myydyimmistä singleistä. Kappale oli ehdolla Parhaan laulun Oscar-palkinnolle, mutta hävisi elokuvan Frozen – huurteinen seikkailu kappaleelle "Let It Go".
Kappale oli ehdolla vuoden 2014 MTV Video Music Awardsissa kategorioissa "Paras miespääosan video" ja "Vuoden video". Se oli Billboard-listalla vuoden 2014 myydyin single.
Käännös suomeksi
Harry Baals

Harry William Baals (16. marraskuuta 1886 – 9. toukokuuta 1954) oli Fort Waynen kaupungin republikaaninen pormestari Indianan osavaltiossa vuosina 1934–1947 ja vuodesta 1951 kuolemaansa saakka.
Virkakautensa aikana Baals alensi veroja ja rakennutti kaupunkiin maanalaisen viemäröintijärjestelmän ja jätevedenpuhdistamon, joka on edelleen käytössä. Hänen kunniakseen nimettiin postuumisti katu (Harry Baals Drive), mutta sen nimi lyhennettiin myöhemmin muotoon H. W. Baals Drive.
Vuoden 2011 alussa kaupungin viranomaiset järjestivät nettiäänestyksen uuden hallintorakennuksen nimestä, ja "Harry Baals Government Center" sai yli 90% äänistä. Fort Waynen varapormestari kuitenkin sanoi, ettei rakennusta luultavasti nimetä Baalsin mukaan, koska "hän ei ole niin tunnettu Fort Waynen ulkopuolella".
Baalsin jälkeläiset ovat alkaneet käyttää nimestään ääntämismuotoa 'Bales'. Hänen maalliset jäännöksensä on siunattu Lindenwoodin hautausmaalle Fort Waynen kaupungissa. Hän kuoli munuaistulehdukseen vuonna 1954.
Hector Hogan

| Mitalit | Mitalit | Mitalit |  |
| --- | --- | --- | --- |
|  Hector Hogan vuonna 1954. |  Hector Hogan vuonna 1954. |  Hector Hogan vuonna 1954. |  |
Maa:  Australia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Melbourne 1956 | 100 metriä |  |
Hector Dennis Hogan (11. heinäkuuta 1931 – 2. syyskuuta 1960) oli australialainen pikajuoksija. Hän tuli tunnetuksi vuoden 1956 kesäolympialaisista Melbournessa, jossa hän voitti pronssia 100 metrin juoksussa.
Hogan kuoli leukemiaan Brisbanessa vain 29 vuoden ikäisenä.
Harry Augustus Garfield

Harry Garfield.
Harry Augustus ”Hal” Garfield (s. 11. lokakuuta 1863 – 12. joulukuuta 1942) oli yhdysvaltalainen lakimies, akateemikko ja virkamies. Hän toimi elämänsä aikana Princetonin yliopiston professorina, Williams Collegen johtajana ja polttoaineiden sääntelyä valvoneen liittovaltion viraston johtajana ensimmäisen maailmansodan aikaan.
Harry Garfieldin isä oli Yhdysvaltain presidentti James Garfield.
Hyperloop

Mallinnus putkessa kulkevasta kapselista.
Hyperloop on konseptitasolla oleva nopea ihmisten tai tavaroiden kuljetusmuoto tyhjiössä tai lähes tyhjiössä putkessa kulkevassa kapselissa. Yleisen idean tasolla tekniikkaa on esitetty jo 1800-luvulta alkaen, mutta Hyperloop-termin ja nimenomaisen konseptin esitti yrittäjä Elon Musk vuonna 2012. Muskin SpaceX-yhtiö julkaisi elokuussa 2013 konseptisuunnitelman, jota tunnetaan Hyperloopin alfa-julkaisuna.
Tekniikka

Tekniikka perustuu putkessa nopeasti kulkevaan kapseliin. Putki on alipaineistettu eli siitä on pumpattu valtaosa ilmasta pois, jolloin ilmanvastus on hyvin pieni.
SpaceX-yhtiön luonnoksessa matkustajakapseli kulkee sisähalkaisijaltaan 2,23–3,30 m teräsputkessa. Kapselin keulalla on puhallin, joka siirtää ilmaa kapselin edestä sen taakse. Samalla puhaltimen paineistama ilma muodostaa ilmatyynyn tai ilmalaakerin, jonka varassa kapseli leijuu. Puhallin on sähkötoiminen ja se saa voimansa akusta. Itse kapseli saa vauhtinsa lineaarisista sähkömoottoreista, joita on sijoitettu putkeen 113 kilometrin välein. Järjestelmän sähkö on peräisin aurinkopaneeleista, joita on asennettu putken ulkopinnalle. Putket asennettaisiin betonipylväiden päähän irti maan pinnasta, kaksi vieretysten. Kapselin olisi tarkoitus kulkea putkessa 1 220 km/h nopeudella.
Virgin Hyperloop Onen suunnitelmissa kapseli kulkisi jatkuvalla 821 km/h nopeudella, mutta voisi yltää 1 078 km/h nopeuteen saakka. Hyperloopin olisi kuljettava yli 563 kilometriä tunnissa, jotta se ei kilpailisi suurnopeusjunien kanssa.
Hyperloopin reitin on oltava hyvin suora ja mutkien on oltava loivia. 90 asteen käännös tapahtuisi 9,66 km matkalla.
Ranskassa hyperloopin arvioitiin kuljettavan 4 800 matkustajaa tunnissa, kun suurnopeusjunan matkustajamäärä olisi 12 000 matkustajaa samassa ajassa. Hyperloopin sähkönkulutus olisi suuri: jopa 1 900 MWh sähköenergiaa päivässä rahdin kuljettamiseen 900 km/h nopeudella tai 500-600 MWh päivässä matkustajien kuljettamiseen 600 km/h nopeudella, kun 300 km/h nopeudella kulkeva TGV-juna kuluttaa vain 20 kWh.
Kriitikko Paris Marxin mukaan Muskin hyperloop-idea oli alun alkaenkin pelkkä hämäys, jonka tarkoituksena oli torpedoida Kalifornian hanke junaradasta Los Angelesin ja San Franciscon välille.
Toimijoita > Aktiivisia

Kiinalainen CASIC (China Aerospace Science and Industry Corporation) on rakentanut Datongiin 2 km pituisen testiradan ja väittää ylittäneensä sillä 623 km/h nopeuden. CASIC lienee tällä hetkellä maailman johtava hyperloop-yhtiö.
Hyperloop Transportation Technologies on rakentanut testiradan Toulouseen ja suunnittelee pidempää testirataa Abu Dhabiin sekä rahdinkuljeusrataa Hampuriin. Yhtiön vuokrasopimus Toulousessa irtisanottiin ja se määrättiin poistumaan alueelta sen jälkeen kun hankkeeseen oli käytetty 5,5 miljoonaa euroa julkista rahoitusta.
Hardt on 35 hengen yritys, joka on rakentanut 30-metrisen testiradan. Yritys kehittää eurooppalaisia lentokenttiä yhdistävää hyperloop-rataa. Yritys keskittyy rahdin kuljettamiseen.
Hyperloop TT
TransPod Torontossa keräsi 550 miljoonan dollarin rahoituksen vuonna 2022 ja kaavailee 20 miljardin dollarin hyperloop-yhteyttä Edmontonista Calgaryyn. Radan rakentaminen alkaisi vuoden 2023 lopulla.
Zeleros Espanjassa
DGWHyperloop India Intiassa
Toimijoita > Lopettaneita

Hyperloop One (Aluksi Hyperloop Technologies, sitten nimellä Hyperloop One vuosina 2016–2017, sitten nimellä Virgin Hyperloop One, sen jälkeen taas Hyperloop One 2022–) oli parhaimmillaan 300 hengen yritys, joka keräsi 400 miljoonan dollarin rahoituksen ja hallinnoi 500-metristä testirataa Las Vegasin lähistöllä. Vuoden 2022 alussa yritys antoi potkut lähes puolelle työväestään ja vaihtoi tavoitteensa ihmisten kuljettamisesta rahdin kuljettamiseen. Vuoden 2023 lopulla Hyperloop Onen kerrottiin myyvän omaisuutensa, irtisanovan loput olevat työntekijänsä, sulkevan toimistonsa ja lakkauttavansa toimintansa vuoden loppuun mennessä.
Elon Muskin oma, lähellä SpaceX:n päämajaa Kalifornian Hawthornessa sijainnut, noin kilometrin pituinen terästunneli, jossa järjestettiin kilpailuja opiskelijoille vuosina 2018–2019, poistettiin ja korvattiin pysäköintipaikoilla.
Arrivo oli vuonna 2017 perustettu 30 työntekijän yritys, joka kehitti magneettilevitaatioteknologiaa. Sen toiminta loppui rahoituksen puutteeseen vuonna 2018.
Kehityksen taso

Virgin Hyperloop suoritti ensimmäisen ihmiskokeen hyperloop-järjestelmällä marraskuussa 2020. Laite nosti magneettien avulla ilmaan kapselin, joka kiihdytti kaksi ihmistä 172,2 km/h nopeuteen 6,25 sekunnissa 500 metrin mittaisella testiradalla.  Ensimmäinen testi jäi myös yrityksen viimeiseksi.
Verrattuna toisiin liikennevälineisiin > Suurnopeusjuniin

Kiinassa suurnopeusjunien rakentaminen on maksanut 17–21 miljoonaa dollaria kilometriltä. Euroopassa vastaava luku on 25–39 miljoonaa dollaria kilometriltä ja Yhdysvaltain Kaliforniassa kustannuksiksi on arvioitu 56 miljoonaa dollaria / km.
Hyperloopin rakentamiskustannuksiksi on väitetty 52,2 – 75,19 miljoonaa dollaria kilometriltä .
Verrattuna toisiin liikennevälineisiin > Lentoliikenteeseen

Hyperloopin ympäristövaikutukset ovat huomattavasti pienemmät kuin lentoliikenteen, sillä se ei tuota lainkaan suoria hiilidioksidipäästöjä. Hyperloop saattaa tulevaisuudessa syrjäyttää lentokoneen lyhyillä matkoilla. Tähän vaikuttaa se, että lentoliikenne edellyttää lentoasemalle siirtymistä sekä lentoasemalla suoritettavia rutiineja, jotka pidentävät vain 30 minuuttia kestävän 360 kilometrin lentomatkan ajallisen keston 2-3 tuntiin. Elon Muskin mukaan hyperloop-lippu on halvempi kuin lentolippu. Richard Branson uskoo pystyvänsä tekemään hyperloop-lipusta lentolippua halvemman.
Hyperloop-reittejä varten on hankittava maankäyttöoikeuksia, mikä on kallista ja vaikeaa.
Ehdotettuja reittejä

Virgin Hyperloop One teki sopimuksen Maharashtran osavaltion kanssa hyperloop-radan rakentamisesta Intiaan. Suunniteltu rata olisi kulkenut Mumbain ja Punen välillä. Kahden kaupungin lisäksi rataan olisi liittynyt tuleva Navi Mumbain kansainvälinen lentoasema. Projektin tarkoituksena on lyhentää matka-aikaa ja helpottaa ruuhkia. Projektin oli tarkoitus olla valmis vuonna 2024. Sittemmin Maharashtran pääministerin sijainen ja  valtiovarainministeri on jarrutellut projektia sanomalla, ettei osavaltio ryhtyisikään hankkeeseen, ennen kuin hyperloopin toimivuus on ensin todistettu rakentamalla ainakin 10 km toimivaa rataa jonnekin muualle. Ennen lakkauttamistaan Virgin Hyperloop kaavaili yhtä hyperloop-reittiä Punesta Mumbaihin; toista Jeddasta Riadiin; sekä kolmatta Chicagosta Columbuksen kautta Pittsburghiin.
Muita ehdotettuja reittejä ovat olleet mm. Los Angeles – San Francisco, Abu Dhabi – Al Ain, Amravati – Vijayawada, St. Louis – Kansas City – Columbia, Toronto – Montreal, Toronto – Windsor, Calgary – Edmonton.
Heinäkuussa 2016 valmistuneen alustavan selvityksen mukaan hyperloop-yhteys Helsingin ja Tukholman välillä olisi mahdollinen ja lyhentäisi matka-ajan kaupunkien välillä puoleen tuntiin. Rakennuskustannuksiksi konsulttiyhtiö Rambollin ja KPMG:n tekemässä selvityksessä arvioitiin noin 19 miljardia euroa.  Salon kaupunki julkaisi toukokuussa 2017 Rambollin tekemän laajemman teknisen hankeselvityksen.
Elon Muskin tunneleita kaivava yritys The Boring Company haluaisi kaivaa hyperloop-tunnelin New Yorkin kaupungin ja Washington D.C:n välille.
Aiheesta muualla

Wikimedia Commonsissa on kuvia tai muita tiedostoja aiheesta .
Hyperloop One (Arkistoitu – Internet Archive) – yritys joka suunnittelee Helsingin ja Tukholman välisen yhteyden rakentamista
Salo ja Hyperloop-testirata Salon kaupungin Hyperloop-hankesivu
Elon Musk Can't Fix Your Commute | New York Times Opinion Adam Kovacsin kriittinen näkemys (video, 7 min.)
The Hyperloop Will Never Work, Here's Why Adam Something (Kovacs) (video, 11 min)
Harry Atkinson

| Harry Albert Atkinson |
| --- | --- |
 Harry Atkinson. Kuva noin vuodelta 1885.
Uuden-Seelannin 10. pääministeri
 1. syyskuuta 1876 – 13. lokakuuta 1877  
Edeltäjä:  Julius Vogel
Seuraaja:  George Grey
Uuden-Seelannin pääministeri
 25. syyskuuta 1883 – 16. elokuuta 1884  
Edeltäjä:  Frederick Whitaker
Seuraaja:  Robert Stout
Uuden-Seelannin pääministeri
 28. elokuuta – 3. syyskuuta 1884  
Edeltäjä:  Robert Stout
Seuraaja:  Robert Stout
Uuden-Seelannin pääministeri
 8. lokakuuta 1887 – 24. tammikuuta 1891  
Edeltäjä:  Robert Stout
Seuraaja:  John Ballance
Henkilötiedot
Syntynyt: 1. marraskuuta 1831 Broxton, Cheshire, Englanti
Kuollut: 28. kesäkuuta 1892 (60 vuotta) Wellington, Uusi-Seelanti
Puoliso:  Amelia Atkinson (–1866) Annie Atkinson
Tiedot
 Nimikirjoitus
Harry Albert Atkinson (1. marraskuuta 1831–28. kesäkuuta 1892) oli Uuden-Seelannin pääministeri vuosina 1876–1877, 1883–1884 ja 1887–1891.
Atkinson syntyi Lontoossa ja siirtyi Aucklandiin, Uuteen-Seelantiin toukokuussa 1853. Hän päätti asettua Taranakiin. Atkinson pääsi vuonna 1864 Uuden-Seelannin puolustusministeriksi. Vuonna 1876 hän nousi pääministeriksi. Maan taloudellisen tilanteen heiketessä myös Atkinsonin suosio laski. Hän menetti valtansa vuonna 1877, mutta nousi jälleen pääministerin virkaan vuosina 1883 ja 1887. Atkinson kuoli Englannissa vuonna 1892.
Hacı İvaz Mehmed pašša

Hacı İvaz Mehmed pašša (1675−1743)  oli Osmanien valtakunnan sotilasjohtaja sekä suurvisiiri vuosina 1739–1740. İvaz Mehmed pašša sai sotasankarin maineen Itävallan–Turkin sodan 1737-1739 aikana ja johti osmanit voittoon Grockan taistelussa 1739.
Ura

Mehmedin isä oli sipahi Naşr Allāh, osmanien ritariluokkaan kuulunut maanomistaja. Hän sai koulutuksen virkamieheksi ja hän työskenteli korkea-arvoisten valtion virkamiesten alaisuudessa jo nuoresta iästä lähtien. Hän työskenteli Belgradissa vuonna 1689 ja myöhemmin Jeddassa, josta käsin hän teki pyhiinvaellusmatkan Mekkaan vuonna 1696. Hän siirtyi Istanbuliin 1730, juuri ennen kuin Patrona Halilin johtama 17 janitsaarin kapina suisti sulttaani Ahmed III:n vallasta. Istanbulissa hän työskenteli tullilaitoksen komissaarina sekä myöhemmin valtionkassan tarkastajana. Vuonna 1735 Mahmud I ylensi hänet visiiriksi ja hän toimi lyhyen aikaa myös kaymakamina, eli sulttaanin sotilasneuvonantajana ja yhteysupseerina. Tämän jälkeen hänet siirrettiin Nikopolin ja Vidinin hallintopiirien kuvernööriksi.
Sota Itävaltaa vastaan

Tässä tehtävässään hän oli onnistunut puolustamaan molempia alueita Itävallan hyökkäyksiä vastaan kahden vuoden ajan ja lisäksi valtaamaan takaisin niitä alueita, joita Itävalta oli ehtinyt vallata sodan alussa. Noustuaan suurvisiiriksi hän pyrki avaamaan rauhanneuvottelun Itävallan kanssa, mutta myös luomaan mahdollisuuden sotilaalliselle voitolle. Hän alkoi keskittämään joukkoja Balkanille ja erityisesti Tonavalle pyrkimyksenään lyödä Itävalta irti sodasta, jotta se voisi jatkossa keskittyä Venäjän vastaisiin operaatioihin. Niinpä Grockan taistelun lähestyessä osmaneilla oli puolellaan myös selvä lukumäärällinen ylivoima. Taistelu päättyi osmanien ratkaisevaan voittoon ja tarkoitti käytännössä Itävallan häviötä sodassa. Myös liittolaisensa menettänyt Venäjä joutui luopumaan suunnitelmistaan jatkaa sotaa ja hakemaan rauhaa osmanien kanssa.
Sodan jälkeen

Mehmed pašša palasi Istanbuliin juhlittuna ja kuuluisana sotasankarina, mutta hän ei menestynyt virkansa siviilitehtävissä yhtä hyvin. Kesäkuussa 1740 Istanbulissa puhkesi mellakoita, joita hän ei onnistunut taltuttamaan, vaan muiden virkamiesten täytyi puuttua tilanteeseen. Tätä arvovaltatappiota hyväksi käyttäen hänen poliittiset vastustajansa Bešir Aĝa ja Valide Sultan onnistuivat pudottamaan hänet virastaan. Hän palveli myöhemmin kuvernöörinä muun muassa Balkanilla ja Kreetalla. Hän kuoli vuonna 1734 toimiessaan Lepanton kenraalikuvernöörinä.
İvaz Mehmed paššan maine riitti edistämään hänen poikiensa uria: hänen vanhempi poikansa toimi kahdesti sheikki al-Islamina. Nuoremmasta pojasta, İvazzade Halil paššasta tuli myös aikanaan suurvisiiri.